Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 2 Pv 290/11/1105	Bratislava V, 18.6.2013
EEČ : 2-12-168-2013

U Z N E S E N I E

Trestná vec:	obvinená XXXXX 
Prečin:	pokračovací prečin krádeže podľa § 212 odsek 1 Trestného zákona formou spolupáchateľstva podľa § 20 Trestného zákona v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 2 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
stíhanej  preto, že 

- v čase od 18.00 hodiny do 20.00 hodiny dňa 7.4.2011 v Bratislave na Eisteinovej ulici číslo 18 v Obchodnom centre Aupark z predajne XXXXX z 3 poschodia bez použitia násilia odcudzila spolu s XXXXX XXXXX 6 kusov dámskych blúzok značky Marc Cain v hodnote á 249,- € a 5 kusov dámskych šiat značky Marc Cain v hodnote á 239,- € a to tak, že potom ako ich do Obchodného centra Aupark priviezla osoba vystupujúca pod menom XXXXX, tento dal obvinenej XXXXX XXXXX tašku na rameno, v ktorej bola kovová nádoba, do ktorej obvinená XXXXX ukrývala veci, ktoré jej predtým v skúšobnej kabínke pripravila obvinená XXXXX a tieto veci ukryté v uvedenej taške vynášala z obchodu bez zaplatenia a tieto neskôr odovzdávala osobe menom XXXXX, ktorý im každej za jednu naplnenú a vynesenú tašku vyplácal odmenu vo výške 100,- zlotých v prepočte 25,- €, čím spôsobili poškodenej spoločnosti XXXXX XXXXX celkovú škodu krádežou vo výške 2.689,- €,

- v čase od 17.36 hodiny do 17.56 hodiny dňa 9.4.2011 v Bratislave na Eisteinovej ulici číslo 18 v Obchodnom centre Aupark z predajne XXXXX z 3 poschodia bez použitia násilia odcudzila spolu s XXXXX XXXXX 2 kusy dámskych šiat značky Boss spolu v hodnote 898,- €, 1 kus dámske šaty značky Boss v hodnote 299,- € a 1 kus dámske šaty značky Boss v hodnote 299,- € a to tak, že potom ako ich do Obchodného centra Aupark priviezla osoba vystupujúca pod menom XXXXX, tento dal obvinenej XXXXX XXXXX tašku na rameno, v ktorej bola kovová nádoba, do ktorej obvinená ukrývala veci, ktoré jej predtým v skúšobnej kabínke pripravila obvinená XXXXX a tieto veci ukryté v uvedenej taške vynášala z obchodu bez zaplatenia a tieto neskôr odovzdávala osobe menom XXXXX, ktorý im každej za jednu naplnenú a vynesenú tašku vyplácal odmenu vo výške 100,- zlotých v prepočte 25,- €, čím spôsobili poškodenej spoločnosti XXXXX, XXXXX celkovú škodu krádežou vo výške 1.496,- €,

lebo o skutku obvineného bolo už právoplatne rozhodnuté cudzozemským súdom a toto rozhodnutie možno považovať za dostačujúce

Odôvodnenie:
Povereným príslušníkom Okresného riaditeľstva Bratislava V, OO PZ Petržalka - sever  je pod spisovou značkou ORP-2128/PS-B5-2011 vedené trestné stíhanie pre pokračovací prečin krádeže podľa § 212 odsek 1 Trestného zákona formou spolupáchateľstva podľa § 20 Trestného zákona, ktorého sa dopustili obvinené XXXXX a XXXXX na vyššie uvedenom skutkovom základe. Obvinenia pre posudzované čiastkové útoky boli obvineným vznesené dňa 3.5.2011 a 5.5.2011. Dňa 9.12.2011 poverený príslušník Okresného riaditeľstva Bratislava V, OO PZ Petržalka - sever  pod spisovou značkou ORP-2128/PS-B5-2011 rozhodol o prerušení trestného stíhania podľa § 228 ods. 2 písm. a) Tr. poriadku. Dňa 8.3.2012 bola poľským orgánom činným v trestnom konaní zaslaná žiadosť o prevzatie trestného stíhania vo vyššie uvedenej veci. 

Rozsudkom Okresného súdu v Stargrade Szczecinskom, Poľská republika, sp. zn. II K1376/12 zo dňa 26.2.2013, právoplatným dňa 6.3.2013, boli obe obvinené uznané vinnými z vyššie uvedených skutkov a boli podľa čl.278 § 1 a čl. 33 § 2 poľského Trestného zákona odsúdené na trest odňatia slobody vo výmere 1 rok a peňažnú pokutu vo výmere 40 denných sadzieb o výške dennej sadzby 10 poľských zlotých. Podľa čl. 46 § 1 poľského Trestného zákona bola obvineným uložená povinnosť nahradiť škodu poškodenej spol. XXXXX 2.092,50 euro pre každú z obvinených.  Podľa čl. 44 § 2 poľského Trestného zákona  bolo rozhodnuté o konfiškácii semišovej tašky a kovovej nádoby. Dňa 4.6.2013 poverený príslušník Okresného riaditeľstva Bratislava V, OO PZ Petržalka - sever pod spisovou značkou ORP-2128/PS-B5-2011 rozhodol o pokračovaní v trestnom stíhaní podľa § 228 ods. 5 Tr. poriadku.

Preskúmaním spisového materiálu som zistil, že je dôvodné postupovať v zmysle ust. § 215 ods. 2 písm. b) Trestného poriadku, nakoľko obvinená bola za stíhané skutky právoplatne odsúdená vyššie uvedeným rozsudkom Okresného súdu v Stargrade Szczecinskom, sp. zn. II K1376/12 zo dňa 26.2.2013. Uvedené rozhodnutie poľského súdu možno považovať za dostačujúce, nakoľko podľa ust. §  212 ods. 1 slovenského Trestného zákona by bolo možné obvineným uložiť trest odňatia slobody vo výmere až na 2 roky. 

Podľa § 215 ods. 2 písm. b) Trestného poriadku prokurátor môže zastaviť trestné stíhanie, ak o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
		
V danom prípade o skutku bolo právoplatne rozhodnuté poľským súdom. Toto rozhodnutie možno považovať za dostačujúce, a to vzhľadom k tomu, že obvinenej bol uložený primeraný nepodmienečný trest odňatia slobody a bola zaviazaná aj k náhrade škody. Preto som rozhodol tak, ako je uvedené vo výroku tohto uznesenia a trestné stíhanie som zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Krajčovič
prokurátor